|  |
| --- |
| **NACRT**  **Zavod za zapošljavanje Crne Gore**, PIB 02010925, Bulevar revolucije br. 5, Podgorica  ( u daljem tekstu: Korisnik), kojeg zastupa v. d. direktora Goran Folić  i  **Agencija za privremeno ustupanje zaposlenih** sa sjedištem u \_\_\_\_\_\_\_\_\_\_\_\_\_, adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ upisana u Knjigu evidencije Agencija za privremeno ustupanje zaposlenih, pod rednim brojem \_\_\_\_\_\_\_\_\_\_\_ ( u daljem tekstu: Agencija) koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  zaključuju  **SPORAZUM O USTUPANJU ZAPOSLENIH**  **Član 1**  Predmet ovog sporazuma je ustupanje zaposlenih Korisniku od strane Agencije, za potrebe realizacije Programa-Projekta Podrške za zapošljavanje mladih u 2022. godini (u daljem tekstu: Projekat), a u skladu sa sporazumom o realizaciji Programa Mladi kao podrška razvoju poljoprivrede zaključenim između Zavoda za zapošljavanje Crne Gore i Ministarstva poljoprivrede, šumarstva i vodoprivrede i sporazumom o realizaciji Programa Podrška osposobljavanju i zapošljavanju mladih na poslovima inspekcijskog nadzora zaključenim između Zavoda za zapošljavanje Crne Gore i Uprave za inspekcijske poslove.  **Član 2**  Za realizaciju Projekta iz člana 1 ovog sporazuma, Agencija ustupa 90 (devedeset) zaposlenih, od kojih 30 (tridest) na poslovima podrške direkcijama za savjetodavne poslove u oblasti biljne proizvodnje i stočarstva Ministarstva poljoprivrede, šumarstva i vodoprivrede i 60 (šezdest) na poslovima pružanja tehničke i administrativne pomoći službenim licima Uprave za inspekcijske poslove.  Zaposleni iz stava 1 ovog člana ustupaju se na period od \_\_\_/\_\_/\_\_ godine do \_\_/\_\_/\_\_\_ godine.  **Član 3**  Ministarstvo poljoprivrede, šumarstva i vodoprivrede i Uprava za inspekcijske poslove (u daljem tekstu: projektni partner), kojima se, kao krajnjim korisnicima, ustupaju zaposleni određuje mjesto njihovog rada.  Zaposleni koji se ustupaju obavljaće poslove saglasno članu 2 ovog sporazuma.  **Član 4**  Agencija se obavezuje da:   * dostavi Korisniku, za zaposlene koje ustupa, kopije ugovora o radu, kopije prijava i odjava na obavezno socijalno osiguranje i kopiju dokaza o obaveznom osiguranju od povrede na radu, profesionalnih bolesti i bolesti u vezi sa radom; * obavlja administrativne poslove, za zaposlene koje ustupa u skladu sa zakonom; * snosi odgovornost pred Inspekcijom rada, za sva prava koja je zaposleni, potpisnik ugovora o radu, morao ili trebao da ima u skladu sa Zakonom o radu.   **Član 5**  Korisnik odnosno projektni partner kod kojeg zaposleni obavljaju poslove, obavezuje se da:   * pripreme Operativni plan osposobljavanja i rada, obezbijedi prostorno – tehničke i kadrovske uslove za obavljanje poslova saglasno članu 2 ovog sporazuma, za vrijeme trajanja Projekta i sa istim upozna zaposlene koji su ustupljeni od strane Agencije; * dostavi Agenciji, radi obavljanja poslova ustupanja zaposlenih, podatke koji se odnose na broj, vremenski period na koji se zaposleni ustupaju, mjesto rada, poslove koje će obavljati i druge informacije vezane za Projekat iz člana 1 ovog sporazuma, * primjenjuju propise o zaštiti i zdravlju na radu.   **Član 6**  U slučaju da se zaposleni kod Agencije, koji je ustupljen, povrijedi na radu za vrijeme trajanja ovog sporazuma, Korisnik mora o tome bez odlaganja i u pisanoj formi obavijestiti Agenciju. Korisnik je u navedenom slučaju dužan da pruži Agenciji sve potrebne informacije, dobijene od strane projektnog partnera radi mogućeg daljeg postupka (mjesto, način, obim, sve neophodne izjave, popunjen obrazac povredne liste). Na osnovu dokumentacije, Agencija dalje vodi postupak po osnovu povrede na radu. Ukoliko Korisnik propusti da postupi u skladu sa navedenim, prihvata da nadoknadi eventualne posledice koje mogu da nastupe po Agenciju, a u skladu sa Zakonom o zaštiti i zdravlju na radu.  Ukoliko nije drugačije dogovoreno u pisanoj formi, projektni partner kod kojeg zaposleni, ustupljeni od strane Agencije, obavljaju poslove je dužan da ih upozna sa mogućim rizicima od fizičkih povreda i narušavanja zdravlja pri obavljanu poslova, kao i da im obezbijede mjere zaštite koje redovno obezbjeđuje za svoje zaposlene.  **Član 7**  Korisnik se obavezuje da mjesečno, najkasnije do 5-og u mjesecu za prethodni mjesec, dostavlja Agenciji prisustvo na radu, potpisano i ovjereno od strane projektnog partnera, Korisnika i zaposlenog kod Agencije, neophodno za obračun i isplatu zarada zaposlenih, kako bi im Agencija obračunala i isplatila zarade.  Agencija se obavezuje da će uredno isplaćivati zarade zaposlenima, u mjesečnom neto iznosu od 450,00 € na njihove tekuće račune, najkasnije do 10-og u mjesecu za prethodni mjesec.  **Član 8**  Agencija će za obavljanje ugovorenih usluga mjesečno dostavljati fakturu Korisniku, na osnovu potpisanog i ovjerenog prisustva na radu, koja će sadržati obračun bruto zarade zaposlenog sa pripadajućim doprinosima na teret poslodavca, posebnim doprinosom za zapošljavanje lica sa invaliditetom, uvećanu za proviziju Agencije, u iznosu od \_\_\_\_\_\_ € (sa PDV-om), po zaposlenom.  Korisnik se obavezuje da, po prijemu fakture, izvrši plaćanje na žiro račun Agencije broj \_\_\_\_\_\_\_\_\_\_\_\_\_\_\_\_\_\_ kod banke \_\_\_\_\_\_\_\_\_\_\_\_\_\_\_\_\_\_\_\_\_\_.  **Član 9**  Korisnik se obavezuje da obavijesti Agenciju u slučaju eventualnih problema pri izvršavanju ugovorenih usluga, a Agencija da preduzme neophodne i objektivno moguće mjere za otklanjanje tih problema.  Korisnik se obavezuje da Agenciji, na njen zahtjev, dostavi sva eventualno potrebna objašnjenja koja su od značaja za izvršavanje ugovorenih usluga, a odnose se na zahtjeve Agencije koji predstavljaju uslov da zaposleni kod Agencije povjerene usluge pružaju kvalitetno i u ugovorenim rokovima.  Korisnik ne može biti obavezan na postupanje koje bi predstavljalo odavanje poslovne tajne.  **Član 10**  Agencija se obavezuje da zaštiti Korisnika u pogledu štete koju bi ustupljeni zaposleni mogao da nanese imovini projektnog partnera kod kojeg obavlja poslove. Bilo koja šteta koju u pružanju usluga, izazove zaposleni kod Agencije, biće smatrana grubim kršenjem radnih obaveza, a Agencija će postupati u skladu sa instrukcijama Korisnika datim u pogledu radnji koje treba preduzeti prema tom zaposlenom.  Agencija neće biti odgovorna za štetu nastalu usljed neodgovarajućeg ponašanja bilo kojeg zaposlenog kod Agencije, a koja je rezultat pisanih ili usmenih instrukcija i/ili naredjenja projektnog partnera kod kojeg ustupljeni zaposleni obavljaju poslove ili od njih ovlašćenih lica.  Ukoliko je šteta koju je napravio zaposleni nastala kao posljedica nebrige zaposlenog ili njegove namjere i očigledne neodgovornosti i neodgovarajućeg ponašanja kod korišćenja sredstava projektnog partnera (za šta će se sačiniti zapisnik), Agencija će preduzeti sve zakonske mjere da naplati takvu štetu učinjenu projektnom partneru od strane zaposlenog, a zatim će prenijeti Korisniku naplaćene iznose od tog zaposlenog, na osnovu naknade za učinjenu štetu.  **Član 11**  Ukoliko Agencija pretrpi štetu zbog neurednih ili nepotpunih podataka o prisustvu na radu, koje je Korisnik dužan da joj dostavi za svakog zaposlenog, Korisnik je dužan da Agenciji nadoknadi štetu u cjelosti.  **Član 12**  Ovaj sporazum zaključuje se na određeno vrijeme, u trajanju od \_\_\_/\_\_\_/\_\_\_\_. godine do \_\_\_.\_\_\_.\_\_\_\_\_. godine.  **Član 13**  Sastavni dio ovog sporazuma je pregled broja zaposlenih u Projektu koji su ustupljeni projektnom partneruljeni, radi obavljanja poslova pružanja tehničke i administrativne pomoći službenim licima u suzbijanju sive ekonomije sa mjestom njihovog rada .  **Član 14**  Obje ugovorne strane mogu raskinuti ovaj sporazum i prije isteka roka na koji je isti zaključen. Otkaz ovog sporazuma, strana koja raskida, mora drugoj ugovornoj strani dostaviti u pisanom obliku, s predviđenim otkaznim rokom u najkraćem trajanju od 15 dana.  **Član 15**  Sve eventualne sporove koji mogu nastati u vezi sa ovim sporazumom, ugovorne strane će rješavati sporazumno, a u slučaju da sporazum ne bude moguć, za rješavanje spora nadležan je sud u Podgorici.  **Član 16**  Ovaj sporazum je sačinjen u sedam istovjetnih primjeraka, od kojih po dva primjerka za potrebe Agencije i projektnog partnera i tri primjerka sporazuma za potrebe Korisnika.  **ZA AGENCIJU ZA KORISNIKA**  **\_\_\_\_\_\_\_\_\_\_\_\_\_\_\_\_\_\_\_\_\_ VD DIREKTORA**  Goran Folić |

**Saglasan sam sa nacrtom sporazuma**[[1]](#footnote-1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

svojeručan potpis i pečat ovlašćenog lica Agencije

1. Konačan tekst sporazuma biće zaključen sa Zavodom za zapošljavanje Crne Gore, a nakon donošenja odluke o izboru Agencije. Projektni partner daje saglasnost na konačan tekst sporazuma o ustupanju zaposlenih. [↑](#footnote-ref-1)